પણ નેતાઓ કરતાંય વધારે તીવ્રબુદ્ધિ ધરાવતા અહીંના – ખાસ કરીને દિલ્હીનાં – પત્રકારોને તો બધું જ યાદ હોય છે, એટલુંય યાદ પેલા નેતાને ન રહ્યું, એટલે એણે તો પોતાના નશાયુક્ત – ઘેનયુક્ત શબ્દોમાં મુલાયમ અને રેશમી પ્રવચન આપવાનું શરૂ કર્યું કે તરત જ એક દિલ્હીમેઇડ પત્રકાર, મંચ પર પહોંચી ગયો અને નેતાને એક હરીફ્ નેતા પૂછે એ રીતે પૂછયું : “ગઈ ચૂંટણીમાં તમે આવાં જ વચનો આપેલાં, હજી સુધી એમાંનું એકપણ વચન તમે પાળ્યું નથી…” ત્યારે પેલા નેતાએ ઠાવકાઈથી કહ્યું : ”ભાઈ, વચનો આપવાનાંય અમારે અને પાળવાનાંય અમારે?